Az LTE Broadcast megoldás és szerepe a jövő hibrid hálózataibanNovák Csaba
Ericsson

Az előadás az LTE Broadcast, azaz a műsorszórás típusú szolgáltatásokra alkalmazott 4G mobilszélessáv megoldást és felhasználási eseteit tekinti át, ezzel inspirálva az iparág különböző területeiről érkező résztvevőket arra, hogy megtalálják a saját területük számára rejlő új lehetőségeket és bevételi forrásokat ebben az új média platformban.

A távközlési, informatikai és médiakommunikációs hálózatok egyre inkább közelednek, ezen három terület konvergenciája már a valóság. A médiatartalmak fogyasztói már nem csak informatikai, távközlési vagy médiaszolgáltatásokat vesznek igénybe: különféle hozzáférési módokon, különféle eszközökön és képernyőkön fogyasztják a szintén igen változatos tartalmakat. 
Ehhez hasznos és elgondolkoztató hátteret nyújt az Ericsson felhasználói viselkedéseket kutató labor (Consumer Lab) legutóbbi jelentése a TV és médiafogyasztási szokásokról:
http://www.ericsson.com/res/docs/2013/consumerlab/tv-and-media-consumerlab2013.pdf

Az előadás ismerteti, miért alkalmas kiválóan az LTE technológia a hatékony műsorszórás típusú átvitelre. A broadcast, multicast és unicast átviteli módok különbözőségeinek bemutatása után gondolatébresztő felhasználási eseteket tekintünk át. Ezek túlmutatnak a mobil TV szolgáltatáson, azaz egy hagyományos lineáris tv-adás mobil közegre való átjátszásán, hiszen a fogyasztói igények is már túlhaladtak a lineáris tv-nézésen. 

Az LTE Broadcast rádióhálózati megoldása a 3GPP által szabványosított eMBMS (Evolved Mobile Broadcast Multicast Service), ezen kívül áttekintjük a teljes megoldás felépítését (melybe beletartoznak a médiaszerverek, kódoló- és tömörítő megoldások, médiafolyam továbbítás), és illeszkedését egy jövő médiaszolgáltatásait kínáló több képernyős (multiscreen), több féle médiatartalmat különféle közegeken kiszolgálni képes platformba. 

Az LTE Broadcastról előzetesen olvashatnak az üzleti lehetőségeket és új bevételi forrásokat áttekintő Ericsson alábbi White Paper kiadványában:
http://www.ericsson.com/res/docs/whitepapers/wp-lte-broadcast.pdf 
ill. a műszaki megoldást bemutató Ericsson Review cikkben:
http://www.ericsson.com/res/thecompany/docs/publications/ericsson_review/2013/er-lte-broadcast.pdf